मक्का (शहर)

मक्का (अरबी: مكة المكرمة ) इस्लामी नगर है। जहाँ पर काबा तीर्थ और मस्जिद-अल-हरम (विशाल मस्जिद) स्थित है। मक्का शहर वार्षिक हज तीर्थयात्रा के लिये प्रसिद्ध है जो इस्लाम के पाँच स्तम्भों में से एक है। प्रत्येक वर्ष लगभग 40 लाख हजयात्री मक्का आते हैं। मक्का में मौजूद काबा को पवित्र स्थान बताया गया है। पहली शताब्दी के रोमन इतिहासकार द्यौद्रस सलस के मुताबिक, भगवान शिव और काबा का प्राचीन जुड़ाव है। आज मक्का जिस जगह पर है वहां पहले मक्केश्वर महादेव का मंदिर था। इसी जगह काले पत्थर के रूप में विशाल शिवलिंग था जो खंडित अवस्था में मौजूद है।

इस्लामी परम्परा के अनुसार मक्का की स्थापना नबी इस्माईल के वंश ने की थी। 7वीं शताब्दी में जब इस्लामी पैगम्बर मुहम्मद ने इस शहर में इस्लाम की घोषणा की तब तक यह शहर एक महत्वपूर्ण व्यापारिक केन्द्र बन चुका था। इस नगर ने इस्लाम के प्रारम्भिक इतिहास में एक महत्वपूर्ण भूमिका निभाई। सन 966 से लेकर 1924 तक, मक्का नगर का नेतृत्व स्थानीय शरीफ़ द्वारा किया जाता था। 1924 में यह शहर सउदी अरब के शासन के अधीन आ गया। आधुनिक काल में, मक्का नगर के आकार और बुनियादी संरचना में एक महान विस्तार देखा गया है।

आधुनिक मक्का नगर सउदी अरब के ऐतिहासिक हेजाज़ क्षेत्र में स्थित है तथा मक्काह प्रान्त की राजधानी है। नगर की आबादी 17,00,000 (2008) थी और यह जेद्दा से 73 किमी (45 मील) की दूरी पर एक संकरी घाटी में समुद्र तल से 277 मीटर (910 फीट) की ऊँचाई पर स्थित है।

अरबी के मूल अंग्रेजी लिप्यंतरण और अंग्रेजी शब्दकोशों में "मक्का" शब्द अंग्रेजी भाषा और साहित्य और अकादमिक लेखन में अन्तरराष्ट्रीय संगठनों द्वारा अत्यधिक इस्तेमाल किया जाता है। मक्का नगर का प्राचीनतम नाम  बक्काह  (या  बाका ,  बाकाह् ,  बेकाह  आदि) था। व्यापक रूप से बक्काह शब्द मक्का के लिए एक पर्याय माना जाता है। उसमें स्थित घाटी के लिए और अधिक विशेष रूप से जल्दी नाम कहा जाता है, जबकि मुस्लिम विद्वानों आम तौर पर यह उपयोग करने के लिए हैं कि नगर के पवित्र क्षेत्र में उल्लेख तुरन्त चारों ओर से घेरे और Kaaba शामिल हैं।

चिकित्सा
सऊदी सरकार द्वारा यहाँ निःशुल्क चिकित्सा उपलब्ध है। यहाँ 10 अस्पताल हैं।
 अज्याद अस्पताल ( अरबी: مستشفى أجياد)
 शाह फ़ैसल अस्पताल ( अरबी: مستشفى الملك فيصل بحي الششه )
 अल नूर विशेषज्ञ अस्पताल ( अरबी: مستشفى النور التخصصي )
 शाह अब्दुल अज़ीज़ अस्पताल ( अरबी: مستشفى الملك عبدالعزيز بحي الزاهر)
 हिरा अस्पताल ( अरबी: مستشفى حراء )
 मातृत्व और बच्चों का अस्पताल ( अरबी: مستشفى الولادة والأطفال )
 शाह अब्दुल्लाह चिकित्सा नगर ( अरबी: مدينة الملك عبدالله الطبية )
 ख़लीस सामान्य अस्पताल ( अरबी: مستشفى خليص العام )
 अल कामिल सामान्य अस्पताल ( अरबी: مستشفى الكامل العام)
 इब्ने सीना अस्पताल ( अरबी: مستشفى ابن سينا بحداء / بحره)

शिक्षा
औपचारिक शिक्षा उस्मानी साम्राज्य के शासन काल में धीरे-धीरे विकसित होना शुरू हुई थी। इसमें सबसे बड़ा प्रयास जेद्दा के व्यापारी मुहम्मद अली ज़यनल रिदा द्वारा हुआ। उन्होंने मक्का में मदरसातुल-फलाह की 1911-12 में स्थापना की। इसके लिए कुल खर्च £400,000 (40,25,02,315 रुपये) आया था।

विद्यालय प्रणाली में मक्का में कई निजी और सार्वजनिक विद्यालय हैं, जो लड़कों और लड़कियों दोनों के लिए हैं। 2005 के अनुसार यहाँ कुल 532 निजी और सार्वजनिक विद्यालय लड़कों के लिए और अन्य 681 निजी और सार्वजनिक विद्यालय लड़कियों के लिए हैं। इसमें शिक्षा का माध्यम अरबी होता है और दूसरी भाषा के रूप में अंग्रेज़ी की शिक्षा दी जाती है। लेकिन कुछ विदेशी लोगों द्वारा बनाए गए विद्यालयों में केवल अंग्रेज़ी को ही शिक्षा माध्यम के रूप में पढ़ाया जाता है। और यह लड़कों और लड़कियों को एक साथ बिठाते हैं, जबकि अन्य विद्यालय ऐसा नहीं करते हैं।

यहाँ उच्च शिक्षा के लिए एक ही विश्वविद्यालय है, उम्म अल-क़ुरा विश्वविद्यालय, जिसे वर्ष 1949 में एक महाविद्यालय के रूप में बनाया गया था और 1979 में इसे विश्वविद्यालय बना दिया गया।

सन्दर्भ 

सउदी अरब के शहर
मक्का प्रान्त
इस्लामी तीर्थ स्थल
इस्लामी पवित्र शहर